Държавен вестник, бр. 8, 2014 г., стр. 137

БРОЙ  8	
Д Ъ Р Ж А В Е Н  В Е С Т Н И К 	
СТР.  137  
Член 12
Банката може да привлича средства в 
колективна валута (в преводни рубли), наци­
оналните валути на заинтересовани страни 
и в свободно конвертируема валута чрез 
получаване на финансови и банкови кредити 
и заеми, приемане на средносрочни и дъл­
госрочни влогове, както и под друга форма.
Съветът на Банката може да взема решения 
за отпускането от Банката на лихвени обли­
гационни заеми, пускани на международните 
валутни пазари.
Условията за отпускането на облигационни 
заеми се определят от Съвета на Банката.
Кредитни операции на Банката
Член 13
Банката отпуска дългосрочни и сред­
носрочни кредити на кредитополучатели, 
предвидени в Споразумението, със собствени 
и привлечени средства във валути, съгласу­
вани между Банката и кредитополучателя, за 
цели, предвидени в Споразумението, участва 
заедно с други банкови организации в отпус­
кането на такива кредити и издава гаранции 
за задълженията на стопански организации 
и предприятия по ред, определен от Съвета 
на Банката. 
Член 14
Кредитирането на мероприятията, пред­
видени в Споразумението, се извършва на 
основание на текущи и перспективни кредитни 
планове. Редът за изработване на кредитните 
планове се определя от Съвета на Банката.
Член 15
Банката отпуска кредити при участие на 
кредитополучателя във финансирането със 
собствени средства и в отделни случаи отпус­
ка кредити до размера на пълната стойност 
на обекта.
Във всеки отделен случай отпуснатите и 
гарантираните от Банката кредити се оформят 
със съответно споразумение.
В кредитното споразумение се предвиждат 
икономическите критерии, които характери­
зират високата ефективност на кредитирания 
обект, условията за отпускане, използване и 
погасяване на кредита.
Кредити се отпускат, на първо място, за 
обекти, които осигуряват по-висока ефек­
тивност.
Критериите за икономическа ефектив­
ност включват: осигуряване на най-високо 
техническо равнище при строителството на 
обекта, постигане от кредитирания обект на 
оптимален обем на производство, спазване на 
оптимални за дадения отрасъл срокове на въз­
връщаемост; производство на продукция, която 
отговаря на световните стандарти за качество 
и на световните цени; наличие на необходи­
мата суровинна база за производството и на 
пазар за продукцията; срок на строителство 
на обектите, както и други икономически и 
финансово-банкови критерии, определяни от 
Съвета на Банката в зависимост от естеството 
и предназначението на капиталовложенията.
Банката може да извършва експертиза или 
да изпраща за експертиза проекта, техниче­
ската документация и сметната документация 
на съответните национални организации 
или на международни групи специалисти по 
свое усмотрение. Материалите и данните, 
необходими за извършване на експертиза, се 
осигуряват чрез получателите на кредити.
При отпускане на кредити и осигуряване 
на гаранции Банката може да изисква да є 
бъде предоставено обезпечение.
Редът за отпускане и погасяване на креди­
ти, за гарантиране, както и общите условия, 
които трябва да бъдат предвидени в кредит­
ните споразумения, се определят от Съвета 
на Банката.
Член 16
Средносрочните кредити се отпускат по 
правило за срок до 5 години, дългосрочните 
кредити – за максимален срок до 15 години. 
Член 17
Погасяването на отпуснатите от Банката 
кредити се извършва от кредитополучателя 
съгласно предвидения в кредитното споразу­
мение план за погасяване в рамките на срока 
на кредита. Погасяването започва по правило 
не по-късно от шест месеца след определения 
в кредитното споразумение срок за пускане в 
експлоатация на кредитирания обект.
Погасяването на кредита се извършва по 
правило във валутата, в която е отпуснат 
кредитът, или в друга валута съгласно съгла­
суваното между Банката и кредитополучателя.
Член 18
1. Банката взема необходимите мерки за 
осигуряване на целевото използване на сред­
ствата от кредитите и гаранциите, както и 
ефективността от използването на тези сред­
ства. За тези цели Банката е упълномощена:
а) при провеждането на кредитни и гаран­
ционни операции да разрешава отпускането 
на средства единствено за разходи, предвидени 
в сключените от нея споразумения;
б) да провежда постоянен контрол за 
спазването на условията на кредитните спо­
разумения както на фазата на подготовка за 
строителство, така и в процеса на неговото 
извършване от кредитополучателя и на пога­
сяване от негова страна на кредита;
в) да изпраща на обектите за осъществява­
не на необходимия контрол свои и наети от 
Банката специалисти от международни групи 
експерти както на фазата на подготовка за 
строителство, така и в процеса на неговото 
извършване и на погасяване на кредита; в тези 
случаи съответните страни оказват съдействие